Veikko Kallio (arkkitehti)

Armas Veikko Ensio Kallio (5. lokakuuta 1893 Karkku – 26. kesäkuuta 1973) oli suomalainen rakennusinsinööri ja arkkitehti, joka suunnitteli rakennuksia Tampereen seudulle.Haapasen huvila Palomäentie 23 Tampere. Rakennushistoriallinen selvitys, arkkitehtitoimisto Seija Hirvikallio 2014, sivu 7 

Veikko Kallio opiskeli aluksi Taideteollisessa keskuskoulussa Helsingissä mutta siirtyi sitten opiskelemaan Tampereen teknilliseen opistoon valmistuen sieltä rakennusinsinööriksi 1916. Kallio toimi sitten opettajana ja oli suunnittelijana arkkitehti Birger Federleyn toimistossa. Oman toimistonsa hän perusti 1926. Toimisto suunnitteli aluksi asuintaloja ja apteekkeja, myöhemmin tehdaslaitoksia ja tehtaiden asuntoalueita.

Kallion tunnetuimpia suunnittelutöitä ovat Haapasen huvila (entinen Nykytaiteen museo) Pyynikinrinteellä, Tampereen ensimmäinen ”pilvenpiirtäjä” Karhu-apteekin talo (Satakunnankatu 12), Suomen Trikoon tehdasrakennus ja Laukon kartanon päärakennus Vesilahdella. Lisäksi hän teki yhdessä kuvanveistäjä Evert Porilan kanssa muistomerkkejä, muun muassa Elokuvateatteri Imatran palossa kuolleiden hautamuistomerkin.

Lähteet

Luokka:Suomalaiset arkkitehdit
Luokka:Vuonna 1893 syntyneet
Luokka:Vuonna 1973 kuolleet